# Forteykirafa biloxa ke Millery (yunkexa)
| \| Forteykirafa biloxa ke Millery La malle sanglante de Millery (FR) \| | \| Forteykirafa biloxa ke Millery La malle sanglante de Millery (FR) \| |
| ----------------------------------------------------------------------- | ----------------------------------------------------------------------- |
| Yunkesik                                                                | Henri Meyer                                                             |
| Ord                                                                     | yunkexa                                                                 |
| Fela                                                                    | Le Petit Journal                                                        |
| Sanegara                                                                | 20/12/1890                                                              |
|                                                                         |                                                                         |
| Forteykirafa biloxa ke Millery La malle sanglante de Millery (FR)       |                                                                         |

| Forteykirafa biloxa ke Millery La malle sanglante de Millery (FR) |

| Tuveli icde Lingeropa |


Forteykirafa biloxa ke Millery (yunkexa)
<center><big>'''Forteykirafa biloxa ke Millery'''</big> ~ ''La malle sanglante de Millery'' <small>(FR)</small></center>


{{Teliz_toza}}
Taneaf ''Yunkeyen Loplekuks ke Petit Journal'', proyapon, pu belisik va winugaf delt va Carnot taneagadesik drageyer. Voxen mali 4<sup>-e</sup> otuk, mi cepitesisi va [[Franca]] ton toloy pestabaf ewavak zo stoker : ''Forteykirafa biloxa ke Millery''.

Michel Eyraud, i etrakedaf arientusik is todlumusik, va fertikya ton vigrokasik al faver, i va axigafe Gabrielle Bompard fure toriyoltane gu «&nbsp;Gabrielle Bompétard&nbsp;» («&nbsp;Gabrielle Tuvuironyo&nbsp;») nope akenafa drucka. Listafa gariandikya ko ketamawa ke Tronson-du-Coudray nuda koe Paris va kulaf Gouffé flibik al koimpar. Ban in gan Eyraud zo telomtar aze zo naber. Alto rembureyeno koe biloxa koe Millery poke [[Lyon]] zo jovler azen rotapsana fertafa tolonga ko divefa patecta otcer.

Arugale, metan va kona gluyaxa wal awalkoda kosmayana gan benevtredusik is griawira ke parisaf flibik co exoneyer, voxen Lacassagne kotlebik tis tanealik ke opaf ardial, drunason va usuk lajupaskir. Luxeon Goron okilik ke ardial va feleem dekson saver nume va vrutara tuoviskasa va gunik nekir.

[[Iyeltak:PP 15-12-1889 Malle sanglante Bompard.jpg|thumb|left|200px|{{EwavaPebuda2|yunkexa koe ''Le Petit Journal'' ba 15/12/1890. Biloxa rembureyesa va awalkoda - Wiks va Millery - Gabrielle Bompard fertikya ke Eyraud.}}]]
Jovleyene gan Eyraud, Gabrielle ko Paris dimlapir aze gu dofugik kagar. Ban in pistolen gan feleem va twa razdasa va intafe gelbe akoydon stakser : sopeyen koe [[Kuba]] di zo divzurter. Va Gabrielle nakilon gu pizafa ralentara koe mawa ke gomilara katrasir.

''«&nbsp;Yunkeyen loplekuks va goni co tineyer ede va nelkaf nakileem ke krijafa folva pu saneg me co dafuyur&nbsp;»'', ~&nbsp;sutelasik ke fela vengad. Taneafu bu, dere proyafu, va toloy koridanik bak jiz nedir : ''«&nbsp;i va Eyraud debanyes is nuvonages, is Gabrielle ranyese aluetafe is kireptafe, wale Decori aluteik isu Henri Robert. Soe ita va toloya ozgodafa pinta kalion solwir : i va azega dem koridasa olkotca is valeveon biloxa dem moeon dimiksantuyun wazdel ke jeg ke Gabrielle Bompard faveyen ta gomilara&nbsp;»''.

Bat stagaf tuelimaks soe anton tir grolaptaca kapbure bocafu bu ke Yunkeyen Loplekuks dimtadlesu ton balemoy aluk va myodaf nakileem ke arienta. Inde sutelasik xultuson suter : ''«&nbsp;Kottan va bat otuk ke Yunkeyen Loplekuks djudigitir aze videter kiren in tir tela lotageltafa is lokotrafa is loblisa kaatoera va tana piza skepeyesa va sanegikeem&nbsp;»''.

Va kottan, vaxe Michel Eyraud lanzayan gu xonuka az vrivayan ba 3<sup>-e</sup> ke tolekaksat ke 1891.

|style="vertical-align: top;"|
{{Yunkexiyelt
| vergumvelt = Forteykirafa biloxa ke Millery
| xanto_vergumvelt = La malle sanglante de Millery (FR)
| ewava = PJ 20-12-1890 Malle sanglante Affaire Gouffé.jpg
| pebuda = Forteykirafa biloxa ke Millery, 1890
| yunkesik = Henri Meyer
| ord = yunkexa
| fela = '''Le Petit Journal'''
| evla = ''20/12/1890''
}}
{{Tuveli:Lingeropa teliz|}}
|}

[[Loma:Gomilafa arienta|Forteykirafa biloxa ke Millery (yunkexa)]]
[[Loma:yunkexa|Forteykirafa biloxa ke Millery (yunkexa)]]
[[Loma:Le Petit Journal (fela)|Forteykirafa biloxa ke Millery (yunkexa)]]
[{"title": "| Forteykirafa biloxa ke Millery La malle sanglante de Millery (FR) |", "data": {"Yunkesik": "Henri Meyer", "Ord": "yunkexa", "Fela": "Le Petit Journal", "Sanegara": "20/12/1890"}}]